Det er lidt mere end 59 år, siden Kim Trempenau indledte sin opvækst i Eskildsgade, der ligger mellem Istedgade og Vesterbro.

Her boede han i 1960’erne og 70’erne med sin mor og to små brødre på fjerdesalen i nummer 3.

»Men i dag er der ikke noget Eskildsgade. Ligesom resten af Vesterbro er den fuld af jyder med talebanskæg og strikhuer, der kommer herover og siger: »Vi vil have stillegader og grønne områder«. Undskyld, er det ikke det, I lige kommer fra? Grønne områder og stille gader? Hvorfor skal I nu sætte dagsordenen for Vesterbro?«, siger han om de nye tilstande i kvarteret, hvor han har boet hele livet. Den første del af Kim Trempenaus skolegang foregik nu på Frederiksberg.